दिवचलः प्रदुशणाक लागून सैमांत बदल घडतूच आसात. ताका लागून पर्यावरणाची राखण करपा खातीर दरेकल्यान एक तरी झाड लावप गरजेचें. सैम अखंड उरल्यारूच मनशाचें अस्तित्व तिगून उरतलें. हें लक्षांत घेवन सगळ्यांनी सैमाची राखण करपाक वावुरचें, अशें आदले आमदार नरेश सावळ हांणी सांगलें.
 दिवचल पालिका विभागांत दिवचल बचाव अभियाना वतीन झाडां रोवपाची कार्यावळ आयोजीत केल्ली. ह्या वेळार नरेश कडकडे, कमला तेली, ज्येश्ठ नागरीक, तानाजी पळ, रंजना वायंगणकार, समीर वायंगणकार, निशांत चणेकार, भगवान हरमलकार आनी हेर हाजीर आशिल्ले. ह्या वेळार विवीध वाठारांत मानेस्तां हस्तुकीं झाडां रोयलीं.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 